Petrol nóg duurder in MeiArgieffoto ter illustrasie (Foto: Activ-Michoko, Pixabay) Motoriste sal in Mei nóg swaarder trek met die petrolprys wat volgende maand met 54c per liter sal styg, het die departement van energie Sondag aangekondig. Dié prysstyging geld vir 93- asook 95-oktaanpetrol. Luidens ŉ verklaring deur dié departement, sal die prys van diesel met 1c per liter styg vir diesel met ŉ swaelinhoud van 0,05% terwyl die prys van diesel met ŉ swaelinhoud van 0,005% onveranderd bly. Die groothandelprys van paraffien sal met 3c per liter styg en die enkel maksimum nasionale kleinhandelprys van paraffien sal met 4c per liter styg. Die maksimum kleinhandelprys vir gas sal met 84c per kg toeneem.